recursal/SuperWikiNEXT-32B huggingface dataset:
**கேப்ரிவி கீற்று**(Caprivi Strip) என்பது நமீபியா நாட்டின், வடகிழக்கு மூலையில் இருந்து நீண்டுகொண்டிருக்கும் புவியியல் முக்கியத்துவம் உள்ள நிலப்பகுதி ஆகும். இதனை சுருக்கமாக, *காப்ரிவி* என்றும் அழைக்கப்பர். இந்நிலப்பகுதிக்கு, தெற்கே போட்ஸ்வானாவும், வடக்கே அங்கோலா, சாம்பியா நாடுகள், எல்லைகளாக உள்ளன. நமீபியா, போட்ஸ்வானா, சாம்பியா ஆகியவை, இக்கீற்றின் கிழக்கு முனையில் ஒரு புள்ளியில் சந்திக்கின்றன. இது ஜிம்பாப்வே யின் 150 m (490 அடி)க்குள், கிட்டத்தட்ட ஒரு நாற்கரத்தை உருவாக்குகிறது. பேட்சுவானாவும், சாம்பியாவும் 150-மீட்டர் (490 அடி)அளவு நிலத்தினை, இதன் எல்லைக்காக பகிர்கிறது. இதனால் காசுன்குலா (Kazungula) எல்லைக்குள் புக முடிகிறது. உலகின் முக்கிய அருவியான விக்டோரியா அருவியை, இந்த நிலப்பகுதியில் ஓடும், சாம்பசி ஆறு வழியே அடைய இயலும். இதற்கு செருமானிய ஆப்பிரிக்காவின் தென்மேற்கு, கிழக்குப் பகுதிகள் வழிவகுக்கிறது.

மேற்கோள்கள்
-----------

1. ↑  Jacobs, Frank (5 December 2011). "A Few Salient Points". *த நியூயார்க் டைம்ஸ்*. Archived from the original on 17 October 2013.

விக்கிமீடியா பொதுவகத்தில்,  
 ***Caprivi***   
என்பதில் ஊடகங்கள் உள்ளன. 


விக்கிப்பயணத்தில் ***Caprivi*** என்ற இடத்திற்கான பயண வழிகாட்டி உள்ளது.
சந்திப்பு
**சந்திப்பு** அல்லது கூட்டம் என்பது இரண்டு அல்லது அதுக்கு மேற்பட்ட நபர்கள் முன்னேற்பாட்டின் படி ஒரு நோக்குக்காக கூடிவதாகும். நேரடியாக, அல்லது தொலைபேசி அல்லது இணையம் ஊடாகவோ சந்திப்பு நிகழலாம்.

சந்திப்பு வகைகள்
----------------

* திட்டமிடல்/ஒருங்கிணைப்பு
* தகவல் பரிமாற்றம்
* முடிவு செய்தல்
* சிக்கல் தீர்வு
* அணி உருவாக்கம்
* வெற்றிகளைக் கொண்டாடுதல்
* ஆதரவு/commitment திரட்டல்

சந்திப்பு செயல்முறை
-------------------

பொதுவாக சந்திக்க முன் கூட்டத்தைக் கூட்டுபவர் அதன் நோக்கத்தை மைய்யப்படுத்தி ஒரு நிகழ்ச்சி நிரலை தயாரிப்பார். அவர் கூட்டம் நடக்கும் இடம் அல்லது முறை, திகதி, நேரம் ஆகியவற்றை குறிப்பிட்டு தேவைப்படும் நபர்களுக்கு ஒரு அழைப்பு அனுப்புவார். எல்லோராலும் அல்லது அனேகரால் சந்திக்க முடிந்தால் கூட்டம் சொன்ன படி நடைபெறும். கூட்டத்தை ஒருவர் நெறிப்படுத்துவார். கூட்டத்தில் அசப்பட்ட விடயங்கள் பற்றி குறிப்புகள் (Minutes) எடுக்கப்படும். கூட்டம் நிறைவேறி சில நாட்களுக்குள் Minutes வெளியிடப்படும்.

மேற்கோள்கள்
-----------

1. ↑  Meeting – Definition and More from the Free Merriam-Webster Dictionary. (n.d.). Dictionary and Thesaurus – Merriam-Webster Online. Retrieved 2016-02-04.
2. ↑  Meeting and Convention Planners. (2009, December 17). U.S. Bureau of Labor Statistics. Retrieved April 21, 2010.
3. ↑  Schwartzman, Helen B. (1989). *The Meeting : Gatherings in Organizations and Communities*. Springer US. பக். 7. பன்னாட்டுத் தரப்புத்தக எண்:978-1-4899-0885-8. இணையக் கணினி நூலக மையம்:859586941.
சாலைகள் சந்திக்கும் இடத்தில் சிலை
**சாலை சந்திப்பு** அல்லது **சந்தி** என்பது சாலைகள் சந்திக்கின்ற ஒரு இடம் எனலாம். நுட்பியல் அடிப்படையில், இது வாகனப் போக்குவரத்து வழி மாறவும், திசை மாறவும் கூடிய ஒரு பகுதியாகும்.

சந்திகளின் வகைகள்
-----------------

சந்திகளை உருவாக்கும் சாலைகளில் இருக்கக்கூடிய வாகனப் போக்குவரத்து அளவைப் பொறுத்து சந்திகளின் சிக்கல் தன்மை வேறுபடுகின்றது. வாகனப் போக்குவரத்துக் குறைவான சாலைகள் தொடர்புபடும் சந்திகள் எளிமையானவையாக இருக்கின்றன. இத்தகைய சந்திகளில் சாலைகள் ஒன்றையொன்று ஒரே தளத்தில் இடைவெட்டுகின்றன. இத்தகைய சாலைகளில் வாகனப் போக்குவரத்து அதிகரிக்கும்போது, போகுவரத்து நெரிசல் ஏற்படுகின்றது. இதனைத் தடுப்பதற்காக சந்தி அமைப்பில் பல விருத்திகள் ஏற்பட்டுள்ளன.

பொதுவாகச் சந்திகளைப் பின்வரும் இரண்டு பெரும் பிரிவுகளாகப் பிரிக்கலாம்.

* இடைவெட்டுச் சந்திகள் (Intersections)
* இடைமாற்றுச் சந்திகள் (Interchanges)

இடைவெட்டுச் சந்திகள் என்பன வீதிகள் நிலமட்டத்தில் ஒன்றையொன்று ஒரேதளத்தில் வெட்டும்போது ஏற்படுகின்றன. இடைமாற்றுச் சந்திகளில் சாலைகள் ஒன்றுக்கு மேற்பட்ட தளங்களில் ஒன்றையொன்று கடந்து செல்கின்றன. இவ்விரு வகைச் சந்திகளும் அவற்றின் வடிவமைப்புகளைப் பொறுத்து பல்வேறு வகைகளாகப் பிரிக்கப்பட்டுள்ளன.

**இடைவெட்டுச் சந்திகள்**

சதுரச் சந்தி (Box junction)
தொடரோட்டம் (Continuous flow)
குறுக்குச் சாலைகள் (Crossroads)
Hook turn
Jughandle
Michigan left
சுற்றுச்சந்தி (Roundabout)
T junction
Traffic circle
**இடைமாற்றுச் சந்திகள்**

குளோவர் இலை (Cloverleaf)
டயமண்ட் (Diamond)
Directional T
Diverging diamond
Parclo
Trumpet
SPUI
Stack

மேற்கோள்கள்
-----------

1. ↑  Hughes, Warren; Jagannathan, Ram; Sengupta, Dibu & Hummer, Joe (April 2010). Alternative Intersections/Interchanges: Informational Report (AIIR) (Report). Federal Highway Administration.
2. ↑  Hughes, Warren; Jagannathan, Ram (October 2009). "Double Crossover Diamond Interchange". Federal Highway Administration. FHWA-HRT-09-054. Retrieved April 22, 2012.
3. ↑  "Double Crossover Merging Interchange".
1.பொருள்  
2. அணுக்கள்  
3. அணுக்குள் உள்ள துகள்கள் (நேர்மின்னி, நொதுமி, எதிர்மின்னி)  
4. குவார்க்கு  
5. இழைகள்
**இழைக்கொள்கை** (*சரக் கோட்பாடு*) என்பது இயற்பியலில் அடிப்படைத் துகள்களாகக் கருதப்படும் குவார்க்கு, எதிர்மின்னி போன்றவற்றுக்கும் புவியீர்ப்புப் போன்ற பொருளீர்ப்பு விசைக்கு அடிப்படையாகக் கருதும் ஈர்ப்பியான் (கிராவிட்டான், graviton) ஆகியவற்றுக்கும் அடிப்படையாக இருக்கும் கண்ணுக்குப் புலப்படாத இழைபோன்ற அலைவுறும் ஒன்று என்று கருதபப்டுகின்றது. அணுவின் உள்ளே உள்ள பொருள்களையும் ஈர்ப்புவிசையையும் இணைக்கும் முகமாக, அல்லது அப்படி இணைத்துப் பார்க்ககூடிய வாய்ப்புக்கூறுகள் கொண்டதாக இந்த இழைக்கொள்கை இருப்பதால் இதனை எல்லாவற்றுக்குமான கொள்கை (theory of everything, TOE) என்னும் மிகப்பெரிய ஒன்றிணைப்புக் கொள்கைக்கு வழிகோலியாகக் கருதப்படுகின்றது. முதலானவற்றுக்கு அணுக்களுக்கு உள்ளே உள்ள அணுக்கருவுக்கு உள்ளேயுள்ள அடிப்படைத்துகளு அடிப்படையாக இருக்ககூடிய குவார்க்கு எதிர்மின்னிString

இந்த இழைக்கொள்கையின்படி அணுவுக்குள் இருக்கும் குவார்க்கு, எதிர்மின்னி முதலானவை 0-திரட்சி (0-பரிமாணம்) கொண்ட பொருள்கள் அல்ல; அவை நூலிழை போன்ற மிக நுண்ணிய அலையக்கூடிய "பொருள்களால்" ஆனவை ஆகும். போசான் இழைக்கொள்கை என்பது போசான் புள்ளியியல் தன்மை கொண்ட பொருள்களுக்கும் மட்டுமானது, ஆனால் இதன் விரிவான மீயிழைக் கொள்கை (superstring theory) என்பது எதிர்மின்னிகள் போன்ற வெர்மியான்களையும் இணைக்க உதவியது. இழைக்கொள்கையின் பயன்பாட்டுக்கு இப்பொழுது அறியப்படும் இடங்காலவெளியையும் (spacetime) தாண்டி மிகுநுண் வெளித்திரட்சிகள் தேவைப்படுகின்றன. இக் கொள்கை இன்னும் ஆய்வு நிலையிலேயே உள்ளது. கருத்தளவில் இழைக்கொள்கையின் அமைப்பை வலப்புறம் உள்ள படம் விளக்குகின்றது The general theory of relativity is formulated within the framework of classical physics, whereas the other fundamental forces are described within the framework of quantum mechanics. A quantum theory of gravity is needed in order to reconcile general relativity with the principles of quantum mechanics, but difficulties arise when one attempts to apply the usual prescriptions of quantum theory to the force of gravity.

மேற்கோள்களும் அடிக்குறிப்புகளும்
--------------------------------

1. 1 2  Becker, Becker and Schwarz, p. 1
2. ↑  Zwiebach, p. 6
3. ↑  Becker, Becker and Schwarz, pp. 2–3

வெளி இணைப்புகள்
---------------

Search Wiktionary
விக்சனரியில் ***சரக் கோட்பாடு*** என்னும் சொல்லைப் பார்க்கவும்.

விக்கிமீடியா பொதுவகத்தில்,  
 ***String theory***   
என்பதில் ஊடகங்கள் உள்ளன. 

* *The Elegant Universe*—A three-hour miniseries with Brian Greene by *NOVA* (original PBS Broadcast Dates: October 28, 8–10 p.m. and November 4, 8–9 p.m. 2003). Various images, texts, videos and animations explaining string theory.
* Not Even Wrong—A blog critical of string theory
* The Official String Theory Web Site
* Why String Theory பரணிடப்பட்டது 2012-10-15 at the வந்தவழி இயந்திரம்—An introduction to string theory.

மேற்கோள்கள்
-----------
**வில்லியம் ரெஜினால்ட் டீன்** (1896–1973) ஒரு ஆங்கிலேய பயன்முறைக் கணக்கியலாளா் மற்றும் பாய்ம இயக்கவியலாளா். ஆராய்ச்சியில் இவரது ஆர்வம் ஸ்டோக்[*தெளிவுபடுத்துக*] பாய்வு , திண்ம இயக்கவியல் மற்றும் வளைந்த நீரிடைவழிகளில் பாய்வு ஆகியவற்றை உள்ளடக்கியது. இவரது பெயரைக் கொண்டிருப்பது பாய்மவியலில் பயன்படும் டீன் எண்ணாகும்.

தாழ்வான ரேய்னால்ட்ஸ் எண்களில், மீட்சிப்பண்பின் வழிமுறைகளைச் செயல்படுத்தி பாய்மங்களின் ஓட்டத்தைப் பற்றிய முன்னோடி வேலையை டீன் மேற்கொணடார். வளைந்த குழாய்களில் சுவற்றுடனான இடைவெளியால் சுவற்றினருகில் செதுக்கோட்டத்தில் ஏற்படும் அலைக்கழிப்பு, மூலையில் ஏற்படும் ஓட்டம் போன்ற இரண்டாம் நிலை பாய்வோட்டத்துக்கான தீர்வுகள் இவருடைய புகழ்பெற்ற படைப்புகளாகும்.

டீன், கேம்பிாிட்ஜிலுள்ள திரித்துவக் கல்லுாரியில் தனது இளங்கலை பட்டத்தைப் பெற்றாா். இம்பீரியல் கல்லுாரியில் ஐந்து ஆண்டுகள் கழித்த பின் திரித்துவக் கல்லுாரியின் ஓா் உயரிய ஆய்வாளரானார். போாின் போது  *M.I.D.ன் எதிா் வளியூர்தி பரிசோதனைப் பிரிவில் கணிதம் சாா்ந்த பணிகளை இவர் மேற்கொண்டாா்.* இலண்டன் பல்கலைக்கழகக் கல்லூரியில் 1964ல் இங்கிருந்து தான் ஓய்வு பெறும்வரை பயன்முறைக் கணிதத்துறையில் கோல்ட்ஸ்மிட் இருக்கையையும், அரிசோனா பல்கலைகழகத்தில் ஓர் இருக்கையையும் வகித்துவந்தார்.

மேற்கோள்கள்
-----------

1. 1 2  Binnie, A. M. (1978). "Some Notes on the Study of Fluid Mechanics in Cambridge, England". *Annual Review of Fluid Mechanics* **10**: 1–11. doi:10.1146/annurev.fl.10.010178.000245. Bibcode: 1978AnRFM..10....1B. .
2. ↑  Milne, E. A. (1945). "Ralph Howard Fowler. 1889–1944". *Obituary Notices of Fellows of the Royal Society* **5** (14): 60–78. doi:10.1098/rsbm.1945.0005.
3. ↑  Lighthill, J. (1985). "Keith Stewartson: 20 September 1925 – 7 May 1983". *Biographical Memoirs of Fellows of the Royal Society* **31**: 544–569. doi:10.1098/rsbm.1985.0019.
கழற்சி காய்களும், விதைகளும்
**கழற்சிக்காய்** (molucca-beans, Nickernuts) என்பது கழற்சி என்ற ஒரு வகைக் கொடியில் காய்க்கும் ஒரு மூலிகை ஆகும். இதனது ஓடுகள் கடினமானவை. உள்ளே வெள்ளை நிறத்தில் பருப்பு இருக்கும். இது மிகவும் கசப்பானது. இது கச்சூரம், கெச்சக்காய், வஜ்ரபீஜம் என்ற பெயர்களாலும் வழங்கப்படுகிறது.

இலக்கியத்தில்
-------------

இலக்கியத்தில் குறிக்கப்படும் கழங்காடுதல் (தட்டாங்கல்) என்ற விளையாட்டுக்கு இக் கழற்சிக்காய்களே பாவிக்கப்பட்டதாகச் சொல்லப்படுகிறது.

செறியரிச் சிலம்பிற் குறுந்தொடி மகளிர்   

பொலஞ்செய் கழங்கிற் றெற்றி யாடும் (புறம். 36)  
  

மகளிர்.... முத்தவார்மணற்  

பொற்கழங் காடும். (பெரும்பாண். 327 – 35)   

தென்பொதிகை மலையில் இத்தாவரம் அதிகமாகக் காணப்படுகின்றது.

இதனையும் காண்க
--------------

* கழற்சி அல்லது வஜ்ஜிரபீஜம், *Caesalpinia bonducella*

மேற்கோள்கள்
-----------

1. ↑  "The Fabulous Nickernuts". *Wayne's Word*.. பார்த்த நாள்: 2020-09-24.
2. ↑  *West Word* March 2002, retrieved 1 June 2010.
3. ↑  "Gray Nickarbean or Sea Pearl". A Sea-Bean Guide இம் மூலத்தில் இருந்து 25 December 2008 அன்று. பரணிடப்பட்டது... பார்த்த நாள்: 2009-01-28.
**உறுகுணை பல்கலைக்கழகம்** இலங்கையின் மாத்தறை மாவட்டத்தின் சில இடங்களிலும் காலியிலும் அமைந்துள்ளது. 1978 இல் ஆரம்பிக்கப்பட்ட இப்பல்கலைக்கழகமானது 7 பீடங்களைக் கொண்டுள்ளது.

சரித்திரம்
----------

தென்னிலங்கை மக்களின் அபிலாசையான தெற்கில் ஒரு பல்கலைக்கழகம் வேண்டும் என்பதை நிறைவேற்றுவதற்காக இலங்கை அதிபரின் ஆணைப்படி செப்தெம்பர் 1, 1978 இல் தொடங்கப்பட்டது.

இது இன்றுவரை 10,000 இற்கு மேற்பட்ட பல்கலைக்கழகப் பட்டதாரிகள், 75 மேற்பட்ட பட்டப்பின் பட்டதாரிகளை உருவாக்கியதோடு தற்போது பல்வேறு துறைகளில் 100இற்கு மேற்பட்ட பட்டமேற்படிப்பு மாணவர்களையும் கொண்டுள்ளது.

பீடங்கள்
--------

* விவசாய பீடம்
* பொறியியற் பீடம்
* மீன்பிடி மற்றும் கடல் சார் தொழில் நுட்பம்
* சமூகவிஞ்ஞானம்
* நிதி மற்றும் நிர்வாக பீடம்
* மருத்துவ பீடம்
* விஞ்ஞான பீடம்

இது இலங்கையில் பெரிய பேராதனைப் பல்கலைக் கழகம் போன்று 7 பீடங்களைக் கொண்டுள்ளது.

இதன் பிரதான வளாகமானது மாத்தறை நகரின் வெல்லமடமவில் அமைந்துள்ளது. இதன் விவசாய பீடம் கம்புறுப்பிட்டியில் அமைந்துள்ளது பொறியியல் மற்றும் மருத்துவ பீடங்கள் காலியின் கராப்பிட்டிய, ஹபுகல ஆகிய இடங்களில் அமைந்துள்ளன.

மேற்கோள்கள்
-----------

1. ↑  "Student Enrolmentof Sri Lankan Universities" (PDF). University Grants Commission of Sri Lanka. பார்க்கப்பட்ட நாள் 23 August 2016.
2. ↑  Gunawardena, Charles A. (2005). *Encyclopedia of Sri Lanka*. India: Sterling Publishers Pvt. Ltd. பக். 399. பன்னாட்டுத் தரப்புத்தக எண்:1932705481. .
3. ↑  Gunawardena, Chandra. "Matching education with employment in Sri Lanka." Higher Education Review 15.1 (1982): 58.
**பெர்பர் தேரை (Berber toad),** என்பது **மொரிஷியனியன் தேரை,** **மொராக்கோ தேரை,** **பேந்தெரினி தேரை** அல்லது **மூரிஷ் தேரை** *(இசுகிளிரோபைரசு மாவுரிடேனிகா-Sclerophrys mauritanica)* எனப்படுகிறது. தேரை குடும்பமான பபோனிடேவைச் சார்ந்த இந்த தேரை வடமேற்கு ஆப்பிரிக்காவில் காணப்படுகிறது. இத்தேரையினம் தெற்கு எசுப்பானியாவில் அறிமுகப்படுத்தப்பட்டது.

விளக்கம்
--------

பெர்பர் தேரை ஒரு பெரிய வகைத் தேரையாகும். இதனுடைய நீளம் 13 முதல்15 செமீ வரை இருக்கும். உடலின் மேற்பகுதியில் பெரிய அளவிலான ஆரஞ்சு அல்லது சிவப்பு புள்ளிகள் காணப்படும். உடலின் அடிப்பகுதியில் சிறிய சாம்பல் புள்ளிகளுடன் வெள்ளை நிறத்தில் இருக்கும். இது பல வண்ண வண்ண உருவங்களில் காணப்படுகிறது. பின்புற நிறம் பழுப்பு, ஆலிவ், ஆரஞ்சு அல்லது சிவப்பு பழுப்பு ஆகியவற்றின் இருண்ட திட்டுகளிலிருந்து வெற்று மணல் நிறம் வரை மாறுபடும்.

பரவல்
-----

வட மேற்கு ஆபிரிக்காவில் காணப்படும் பெர்பர் தேரை, மொராக்கோவில் கிழக்கு நோக்கி அல்சீரியா வழியாக தூனிசியாவிலும், தெற்கே மேற்கு சகாராவிலும் வடக்கு பகுதியிலும் காணப்படுகிறது. இருப்பினும் இத்தகவல் இன்னும் உறுதிப்படுத்தப்படவில்லை. அல்ஜெசிராசுக்கு அருகிலுள்ள லாஸ் அல்கோர்னோகேல்ஸ் இயற்கை பூங்காவிற்கு அருகில் ஸ்பெயினில் அறிமுகப்படுத்தப்பட்ட தேரைகள் காணப்படுகின்றன.

வாழ்விடம்
---------

இதன் இயற் வாழ்விடங்களாக மித வெப்பமண்டல அல்லது வெப்பமண்டல உலர் கார்க் ஓக் காடுகள், மிதவெப்பமண்டல அல்லது வெப்பமண்டல உலர் புதர்நிலங்கள், ஆறுகள், நன்னீர் சதுப்பு நிலங்கள், இடைப்பட்ட நன்னீர் சதுப்பு நிலங்கள், விளைநிலங்கள், மேய்ச்சல் நிலங்கள், தோட்டங்கள் மற்றும் நகர்ப்புறங்கள்.  பெர்பர் தேரைகள் அட்லசு மலைத்தொடரில் கடல் மட்டத்திலிருந்து 2,650 மீட்டர் உயரத்தில் வாழ்கின்றன.

பழக்கம்
-------

இது மெதுவாக ஓடும் நன்னீர் அல்லது உவர்ப்பு நீரோடைகளில் இனப்பெருக்கம் செய்கிறது. பெண்கள் சுமார் 5,000-10,000 முட்டைகளை இடுகின்றன. பகலில் முதிர்ச்சியடைந்த தவளைகள் பாறைகளின் கீழ் அல்லது பள்ளங்களில் மறைந்து காணப்படும்.

வகைபாட்டியல்
------------

இது முதன் முதலில் *பபோ* பேரினத்தின் கீழ் வைக்கப்பட்டது. ஆனால் ஆப்பிரிக்க *அமிடோப்ரைனசு* என 2009ல் 20 குரோமோசோம்க்கான *"பபோ"* வில் மாற்றப்பட்டது. பின்னர் *ஸ்கிளிரொபைரசு* என மறுபெயரிடப்பட்டது. இதனால் *அமிஎடோப்ரைனசு*, *ஸ்கிளிரொபைரசின்* வேறுபெயராக உள்ளது.

மேற்கோள்கள்
-----------

1. 1 2 3  "Amietophrynus mauritanicus". *IUCN Red List of Threatened Species*. Retrieved 2016-11-13.old-form url
2. 1 2 3  Frost, Darrel R. "*Sclerophrys mauritanica* (Schlegel, 1841)". *Amphibian Species of the World 6.0, an Online Reference*. American Museum of Natural History. Retrieved 2016-11-13.
3. ↑  "*Bufo mauritanicus*". Encyclopedia of Life. Retrieved 2016-11-13.
4. ↑  Christopher Lever (2003). *Naturalized Reptiles and Amphibians of the World*. Oxford University Press. பக். 176. பன்னாட்டுத் தரப்புத்தக எண்:0198507712. .
5. 1 2  "*Sclerophrys mauritanica*". Amphibiaweb. Retrieved 2016-11-13.
6. ↑  Frost, Darrel R. (2016). "*Sclerophrys* Tschudi, 1838". *Amphibian Species of the World: an Online Reference. Version 6.0*. American Museum of Natural History. Retrieved 23 January 2016.
**கரேன் பிளிக்சன் அருங்காட்சியகம்** (*Karen Blixen Museum-Kenya*) கென்யா நைரோபிக்கு வெளியே 10 கிலோ மீட்டர் தொலைவில் "நாங் மலைகளின் அடிவாரத்தில்" அமைந்துள்ள ஓர் அருங்காட்சியகம் ஆகும். இது இடச்சு எழுத்தாளர் கரேன் பிளிக்சனின் முன்னாள் ஆப்பிரிக்க இல்லமாகும். இது 1937ஆம் ஆண்டு ஆப்பிரிக்காவிற்கு வெளியே (அவுட் ஆப் ஆப்பிரிக்கா) எனும் புத்தகத்திற்காகப் பிரபலமானது. இது தோட்டத்தில் வாழ்க்கையை விவரிக்கிறது.

வரலாறு
------

இது அப்போதைய பிரித்தானியக் கிழக்கு ஆப்பிரிக்காவில் அமைந்துள்ள ஆடம்பர மாளிகை வீடு ஆகும். கரேன் பிளிக்சன் அருங்காட்சியகம் 1912ஆம் ஆண்டில் சுவீடன் பொறியாளர் அகே சோர்ஜெர்னால் கட்டப்பட்டது. வீடு மற்றும் வீட்டுடன் இணைக்கப்பட்ட இதன் சொத்துக்கள் 1917ஆம் ஆண்டில் கரேன் பிளிக்சன் மற்றும் அவரது கணவர் பரோன் ப்ரோர் வான் பிளிக்ஸன்-பினெக் ஆகியோரால் ஒரு காபி தோட்டத்தைச் செயல்படுத்தும் நோக்கத்துடன் வாங்கப்பட்டன. 1921இல் பிளிக்சன்ஸ் பிரிந்த பிறகு, கரேன் பிளிக்சன் 1931ல் டென்மார்க்கிற்குத் திரும்பும் வரை இந்த வீட்டில் தொடர்ந்து வசித்து வந்தார். இவரது வாழ்க்கை மிகவும் பிரபலமான புத்தகமான *அவுட் ஆப் ஆப்பிரிக்காவிலும்*, இவரது புத்தகமான *சேடோசு ஆன் தி கிராஸிலும்* விவரிக்கப்பட்டுள்ளது.

பிளிக்சன் இறந்த பிறகு, இந்த வீடு 1964இல் இடச்சு அரசாங்கத்தால் புதிய கென்ய அரசாங்கத்திற்குச் சுதந்திர பரிசாக நன்கொடையாக வழங்கப்பட்டது. மேலும் 1985ஆம் ஆண்டு வெளியான திரைப்படத்தின் பிரபலத்தைத் தொடர்ந்து, கென்யாவின் தேசிய அருங்காட்சியகங்களில் ஒன்றாக 1986இல் பொதுமக்களுக்குத் திறக்கப்பட்டது. இருப்பினும், இந்த தளம் *அவுட் ஆப் ஆப்பிரிக்கா* படமாக்கப்பட்ட இடம் அல்ல. ஏனெனில் இந்தப் படங்கள் 1914 மற்றும் 1917க்கு இடையில் இவர் வாழ்ந்த அருகிலுள்ள பிளிக்சனின் முதல் பண்ணை இல்லமான எபகதியில் எடுக்கப்பட்டன. இந்த அருங்காட்சியகம் நைரோபி புறநகர்ப் பகுதியான "கரேன்" என்ற பெயரில் அமைந்துள்ளது. இது பிளிக்சன் டென்மார்க்கிற்குத் திரும்பிய பிறகு காபி பண்ணையின் நிலத்தை மீண்டும் இணைப்பதன் மூலம் உருவாக்கப்பட்டது.

பிளிக்சன் அருங்காட்சியகம் வார இறுதி நாட்கள் மற்றும் பொது விடுமுறை நாட்கள் உட்பட ஒவ்வொரு நாளும் 09:30 மற்றும் 18:00 இடையே திறக்கப்படுகிறது. தொடர்ச்சியான வழிகாட்டப்பட்ட சுற்றுப்பயணங்களில் பங்கேற்பதற்கான வாய்ப்பு பார்வையாளர்களுக்கு உள்ளது. இதில் அசல் அலங்காரம் மற்றும் 1985 திரைப்படத்தின் முத்திரைகள் ஆகிய இரண்டிலும் வடிவமைக்கப்பட்ட அறைகள் உள்ளன. காபி பண்ணை உபகரணங்களைக் கொண்ட தளங்களைக் காணலாம்.இங்கு ஒரு பரிசுப் பொருட்கள் கடையும் உள்ளது. அருங்காட்சியகத்தின் மைதானங்கள் திருமணங்கள், பெருநிறுவன நிகழ்வுகள் மற்றும் பிற நிகழ்வுகளுக்கு வாடகைக்குக் கிடைக்கின்றன.

மேற்கோள்கள்
-----------

1. ↑  Dinsen, Isak. *Out of Africa*, 1937
2. 1 2 3 4  National Museums of Kenya: Karen Blixen "National Museums of Kenya - Karen Blixen". Archived from the original on 10 November 2016. பார்க்கப்பட்ட நாள் 2016-12-25. accessed 22 February 2011.
3. ↑  Magical Kenya: Karen Blixen Museum, Nairobi , accessed 22 February 2011,

வெளி இணைப்புகள்
---------------

* அருங்காட்சியகக் கடை
* அருங்காட்சியக வலைத்தளம், கென்யா

வார்ப்புரு:Museums in Kenyaவார்ப்புரு:Karen Blixen
கறுப்புப் பெட்டி வரைபடம்
**கறுப்புப் பெட்டிச் சோதனை** ஆனது மென்பொருட் சோதனையில் ஓர் அங்கம் ஆகும். இவ்வழிமுறையில் சோதனையாளர் சரியான மற்றும் பிழையான உள்ளீடுகளைக் கொடுத்து சரியான வெளியீட்டை மென்பொருளானது தருகின்றதா என்று சோதிக்கப்படும். இச்செய்கையானது மென்பொருட் சோதனையில் எல்லாக் கட்டங்களிலுமே செய்யப்படுவது ஆகும். இச்செயன்முறை மூலம் நடைமுறைப்படுத்தப்படாத வசதிகளை வெளிக்கொண்டுவரக் கூடியதாக இருப்பினும் எல்லா வசதிகளும் சரியாக நடைமுறைப்படுத்தப்பட்டுள்ளதா என உறுதிப்படுத்த இயலாது.

பயனரின் உள்ளீட்டுச் சோதனை
-------------------------

பயனரின் உள்ளீட்டைச் சோதிப்பதாகும். எடுத்துக்காட்டாக வேண்டிய பொருட்களின் எண்ணிக்கையை 4.78, -7.99 என்றே விலையை -1 என்றோ உள்ளிட்டுச் சோதிப்பதாகும். வேறு எடுத்துக்காட்டுகளாக விலை எனக் கேட்கும் இடத்திலோ எண்ணிக்கை எனக் கேட்கும் இடத்திலோ சம்பந்தமில்லாத எழுத்துக்களை உள்ளீடு செய்து மென்பொருளின் நடத்தையை நோக்குவதாகும். எடுத்துக்காட்டாக "1.20.35", "Abc", "0.000001", and "999999999". இவ்வாறான சோதனைகள் ஒவ்வொரு பயனரின் உள்ளீட்டில் சோதிக்கப்படும். 

சில இடங்களில் 30 எழுத்துக்களை மாத்திரமே உள்ளீடு செய்யக்கூடியதாக வடிவமைக்கப்பட்டிருக்கும். இதில் 50 எழுத்துக்களையொ ஒருங்குறியில் அமைந்த தமிழ் எழுத்துக்களையோ உள்ளீடு செய்து மென்பொருளின் நடத்தை அவதானிக்கப்படும். இவ்வாறான சில சந்தர்பங்களில் பபர் ஓவபுளோ (buffer overflow) போன்ற பிரச்சினைகளை எதிர்நோக்கவேண்டி வரலாம்.

பெயர்க்காரணம்
-------------

கருப்பு வண்ணப் பெட்டியில் என்ன உள்ளது என்பது கண்ணுக்கு தெரியாது. அது போலவே உள்ளீட்டை வாங்கும் மென்பொருள் என்ன செய்கிறது என்பது தெரியாது. வெளிவரும் விடை மட்டுமே சரிபார்க்கப்படும்.

இவற்றையும் பார்க்க
------------------

* மென்பொருட் பொறியியல்

மேற்கோள்கள்
-----------

1. ↑  Jerry Gao; H.-S. J. Tsao; Ye Wu (2003). *Testing and Quality Assurance for Component-based Software*. Artech House. பக். 170–. பன்னாட்டுத் தரப்புத்தக எண்:978-1-58053-735-3. .
2. ↑  Milind G. Limaye (2009). *Software Testing*. Tata McGraw-Hill Education. பக். 216. பன்னாட்டுத் தரப்புத்தக எண்:978-0-07-013990-9. .
3. ↑  Patton, Ron (2005). *Software Testing* (2nd ). Indianapolis: Sams Publishing. பன்னாட்டுத் தரப்புத்தக எண்:978-0672327988. .
**காலின் மெக்கன்சி** (*Colin Mackenzie*, 1754 – 8 மே 1821) ஆங்கிலேய கிழக்கிந்திய நிறுவனத்தில் பணியாற்றிய ஸ்காட்லாந்திய இராணுவ அதிகாரி. 1815 ஆம் ஆண்டு அவர் இந்தியாவின் முதல் தலைமை மதிப்பீட்டாளர் ஆனார்.

மெக்கன்சி, தொல்பொருள் சேகரிப்பு மற்றும் ஒரு கீழ்த்திசை நாட்டு ஆர்வலர். ஆரம்பத்தில் தனிப்பட்ட ஆர்வத்தாலும் பின்னர் மதிப்பீட்டாளர் பணியின் பொருட்டும் தென்னிந்தியாவின் சமயம், செவிவழி வரலாறு, கல்வெட்டுகள் முதலியவற்றை உள்ளூர் உரைபெயர்ப்பாளர்களையும் அறிஞர்களையும் பயன்படுத்திப் பட்டியலிட்டார். 1799 ஆம் ஆண்டு திப்பு சுல்தானை ஆங்கிலேயர்கள் வென்ற பிறகு மைசூர் வட்டாரத்தை மதிப்பிட பணிக்கப்பட்டார்.

மைசூர் வட்டாரத்தின் நிலப்பரப்பு விளக்கப்படங்கள், குறிப்புகள், தொல்பொருள் சிறப்புமிக்க இடங்கள் முதலியவற்றைக் கொண்ட நில வரைபடங்களை முதன்முதலாக உருவாக்கினார். ஆயிரக்கணக்கான சுவடிகள், கல்வெட்டுகள், மொழிபெயர்ப்புகள், நாணயங்கள் மற்றும் ஓவியங்களைக் கொண்ட அவரது திரட்டுகளை இந்திய அரசு நூலகம் அவரது இறப்பிற்குப் பின் கையகப்படுத்தியது. அவரது திரட்டுகள் இந்திய வரலாற்றைப் பற்றி அறிந்து கொள்ள இன்றியமையாத சான்றுகளாகத் திகழ்கின்றன.

சான்றுகள்
---------

1. ↑  Howes, Jennifer (2010). *Illustrating India: The Early Colonial Investigations of Colin Mackenzie (1784–1821).*. New Delhi: Oxford University Press. .
2. ↑  Blake, David M. (1991). "Colin Mackenzie: collector extraordinary". *British Library Journal*: 128–150. .
3. ↑  Wilson, Horace Hayman (1882). *The Mackenzie collection A descriptive catalogue of the Oriental Manuscripts...* (2 ). Madras: Higginbotham and Co.. பக். vii-xviii. .

வெளி இணைப்புகள்
---------------

* Mahalingam, T.V. (1976) Mackenzie Manuscripts. Summaries of the Historical Manuscripts in the Mackenzie Collection. Volume II. University of Madras.
* Colonel Colin Mackenzie 'The man who mapped India'
* Illustrations in the British Library from the Mackenzie collection பரணிடப்பட்டது 2015-09-24 at the வந்தவழி இயந்திரம்
* Talk by Jennifer Howes recorded in November 2010 at the Royal Asiatic Society
தனிநபருக்கும் வர்த்தக நிறுவனங்களுக்கும் வரி விதிக்கப்படும் விகிதம் **வரி விகிதம்** (*tax rate*) எனப்படும்.

சட்ட வரி விகிதம்
----------------

சட்ட வரி விகிதம் (*Statutory tax rate*) என்பது ஒரு நாட்டின் அல்லது மாநிலத்தின் சட்டப்படி விதிக்கப்படும் வரி விகிதம். வருமான வரிக்கான சட்ட வரிவிகிதம் வெவ்வேறு வருமான வரம்புகளுக்கு ஏற்ப மாறும். விற்பனை வரிக்கான சட்ட வரி விகிதம் விகிதமுறைப்படி சீராக இருக்கும்.

சராசரி வரி விகிதம்
------------------

வரிவிதிக்கக்கூடிய மொத்த வருமானம் அல்லது செலவீனத்தில் எத்தனை வீதம் வரியாக செலுத்தப்படுகிறதோ அது சராசரி வரி விகிதம் (*Average tax rate*) எனப்படும். இதுவும் விழுக்காட்டினை அலகாகக் கொண்டது.

இறுதிநிலை வரி விகிதம்
---------------------

ஒரு நபரோ அமைப்போ தான் ஈட்டும் ஒவ்வொரு ரூபாய்/டாலர் கூடுதல் வருமானத்திற்காகக் கட்ட வேண்டிய வரிவிகிதம் இறுதிநிலை வரிவிகிதம் (*Marginal tax rate*) எனப்படுகிறது. இறுதியாக ஈட்டிய வருமானத்தின் மீது விதிக்கப்படும் வரிவிகிதமே இறுதிநிலை வரிவிகிதமாகும்.

மேற்கோள்கள்
-----------

1. 1 2  "What is the difference between statutory, average, marginal, and effective tax rates?" (PDF). Americans For Fair Taxation. Archived from the original (PDF) on 2007-06-14. Retrieved 2007-04-23.
2. ↑  Piper, Mike (Sep 12, 2014). *Taxes Made Simple: Income Taxes Explained in 100 Pages or Less*. Simple Subjects, LLC. பன்னாட்டுத் தரப்புத்தக எண்:978-0981454214. .
3. ↑   "Marginal Tax Rates". *Concise Encyclopedia of Economics* (2nd). (2008). Ed. David R. Henderson (ed.). Indianapolis: Library of Economics and Liberty. ISBN 978-0865976658. இணையக் கணினி நூலக மையம் 237794267.
4. ↑  William Perez. "Federal Income Tax Rates for the Year 2013". about.com. Retrieved 2013-11-18.
வில்லியம் சேக்சுபியர்
**ஆங்கில இலக்கியம்** (*English literature*) என்பது ஆங்கில மொழியில் இயற்றப்படும் இலக்கியப் படைப்புகளைக் குறிக்கும். இதனை இயற்றியவர்கள் இங்கிலாந்து நாட்டவர்களாக இருக்க வேண்டுவதில்லை; ஜோசப் கொன்ராட் போலந்துக்காரர்,இராபர்ட் பர்ன்சு இசுகாட்லாந்துக்காரர், ஜேம்சு ஜோய்சு அயர்லாந்து நாட்டவர், டைலன் தாமசு வேல்சு பகுதியைச் சேர்ந்தவர், எட்கார் ஆலன் போ அமெரிக்கர், வி. சூ. நைப்பால் இந்திய வம்சாவளி மேற்கிந்தியர் மற்றும் விளாடிமிர் நபோகோவ் உருசியர்.இன்னும் சொல்வதென்றால் உலகின் பல பாகங்களில் பேசி,எழுதப்படும் ஆங்கிலத்தின் அனைத்து வடிவங்களிலும் பரந்த இலக்கியம். ஆங்கிலத்தில் எழுதப்பட்டாலும், பிரிட்டன் தவிர வேற்று நாட்டவர்களால் எழுதப்படும் இலக்கிய புத்தகங்கள் அந்தந்த நாட்டு பெயரை முன்வைத்தே அழைக்கப்படும். எடுத்துக்காட்டாக, இந்தியாவை சேர்ந்த ஒருவர் ஆங்கிலத்தில் எழுதும் இலக்கிய படைப்புகள் 'ஆங்கிலத்தில் இந்திய படைப்புகள்' என்றே அழைக்கப்படுகின்றன. கல்வித்துறையில் இந்தச் சொல் பொதுவாக ஆங்கிலம் கற்பிக்கும் துறைகளைக் குறிக்கிறது. ஆங்கில இலக்கியத்தின் தலைசிறந்த படைப்பாளராக வில்லியம் சேக்சுபியர் கருதப்படுகிறார்.

### வரலாறு

#### பழைய ஆங்கில இலக்கியம்

கி. பி 450 முதல் 1066 வரை உள்ள காலத்தை பழைய ஆங்கில இலக்கியம குறிப்பிடுகின்றனர். இந்தக் காலகட்டத்தின் முக்கியமான படைப்பாக கருதப்படுவது பெயர் தெரியா படைப்பாளியின் பியோல்ப் எனப்படும் இதிகாசம் ஆகும். இது சமகாலத்தில் இங்கிலாந்தின் தேசிய இதிகாசமான போற்றப்பட்டது.

### வெளியிணைப்புகள்

* பிரித்தானிய இலக்கியம் LibraryThing
* லூமினேரியம்: மத்திய கால ஆங்கில இலக்கியம் (1350-1485)
* 16ஆம் நூற்றாண்டு மறுமலர்ச்சி ஆங்கில இலக்கியத் தொகுப்பு (1485-1603)
[*தொடர்பிழந்த இணைப்பு*]
* 17ஆம் நூற்றாண்டு ஆங்கில இலக்கியத் தொகுப்பு (1603-1660)
[*தொடர்பிழந்த இணைப்பு*]
* நார்டன் ஆங்கில இலக்கியத் தொகுப்பு

### புகழ் பெற்ற எழுத்தாளர்கள்

ஜெஃப்ரி சாஸர் 

எட்மண்ட் ஸ்பென்ஸர்

வில்லியம் ஷேக்ஸ்பியர் 

ஜான் மில்டன்

ஜான் டிரைடன்

சாமுவேல் ஜான்சன்

வில்லியம் வேர்ட்ஸ்வொர்த்

லார்டு டென்னிஸன்

தாமஸ் ஹார்டி
கணிதத்தில் மற்றும் கணினி நிரலாக்கம் , **செயலியை அமல்படுத்தும் வரிசை முறை** (Order of operations) என்பது எந்த செயலியை எந்த வரிசையில் அமல்படுத்த வேண்டும் என்பதை விளக்க உதவும் ஒரு விதி ஆகும்.
உதரணமாக கணிதத்தில் மற்றும் கணினி நிரலாக்கத்தில் , பெருக்கல் செயலி கூட்டல் செயலிக்கு முன் அமல்படுத்தப்படும். 2 + 3 × 4 இதன் விடை 14. இது போன்ற சிக்கலான இடங்களில் அடைப்பு குறியை பயன்படுத்த வேண்டும்.அவை, "( ), { }, மற்றும் [ ]". மேலே குறிப்பிட்ட கணக்கை 2 + (3 × 4) என தெளிவாக குறிப்பிடலாம்.
இதுவே (2 + 3) × 4 என வரும் போது அதன் விடை 20 என மாறும். நவீன இயற்கணித குறியீடுகள் அறிமுகம் செய்யப்பட்ட போதும் கூட்டலுக்கு முன்பு பெருக்கல் செயலி அமல்படுத்தப்படும். இதன் காரணமாக 3 + 4 × 5 = 4 × 5 + 3 = 23. 16 ஆம் மற்றும் 17 ஆம் நூற்றாண்டுகளில் அடுக்குக்குறி செயலி அறிமுகம் செய்யப்பட்ட பிறகு அடுக்குக்குறி , கூட்டல் மற்றும் பெருக்கல் செயலியை விட முதலிடத்தை எடுத்துக்கொண்டது. இதன் காரணமாக 3 + 52 = 28 மற்றும் 3 × 52 = 75.அடைப்பு குறிக்குள் வருவதை முதலிலும் அடுக்குக்குறியை அதன் பின்னும் அமல்படுத்த வேண்டும் (3 + 5)2 = 64.
ஒழுக்கநெறியுடன் குழப்பிக் கொள்ளாதீர்.
**படிப்பினை (moral)** என்பது பாடத்தின் வழியாகவோ, நிகழ்வின் வழியாகவோ அறிந்துகொள்ளும் தகவலாகும். சில கதைகளில் படிப்பினைகளை ஆசிரியரே குறிப்பிடுவார். மற்ற சில கதைகளில் படிப்பவரே படிப்பினையைத் தீர்மானித்துக் கொள்வார். படிப்பினைகளை முதன்மைப்படுத்தி எழுதப்பட்ட பல நூல்கள் உள்ளன. பல நாடுகளில் சிறு வயதில் இருந்தே குழந்தைகளுக்குப் படிப்பினைகளைக் கற்றுத் தருவதும் உண்டு. குழந்தைகளிடம் கதையைச் சொல்லி, அதிலிருந்து அவர்கள் கற்றறிந்ததைச் சோதிப்பர். பள்ளிப் பாடங்களிலும் படிப்பினை தொடர்பான பாடங்கள் இடம்பெறுகின்றன. இவ்வாறான படிப்பினைகளை கூறும் கதைகள் 'நீதிக் கதைகள்' எனப்படுகின்றன.

படிப்பினையை அறிவது
------------------

படிப்பினையைப் பற்றி குறிப்பிடும்போது பிரபலமான ஈசாப்பின் நீதிக்கதையை எடுத்துக்காட்டாகக் கூறுவர். இந்தக் கதையில் முயலும் ஆமையும் ஓட்டப் போட்டியில் பங்கெடுத்ததாகக் குறிப்பிருக்கும். விரைவாக ஓடக்கூடிய திறன் இருந்தும் அலட்சியமாகத் தூங்கியதால் முயல் வெற்றி வாய்ப்பை இழக்கும். மெதுவாக நகரக்கூடிய ஆமை வெற்றி பெறும். இதில் நிதானமாகச் செயல்பட்டால் வெற்றி கிடைக்கும் என்ற படிப்பினை கிடைக்கும்.
இதே கதையில் வேறு மாதிரியான படிப்பினைகளும் தோன்றக் கூடும். எடுத்துக்காட்டாக, ஆணவத்துடன் செயல்படுவதால் தோல்வியைத் தழுவலாம் என்ற படிப்பினையைப் பெறலாம்.

சான்றுகள்
---------

வெளி இணைப்புகள்
---------------

Search Wiktionary
விக்சனரியில் ***படிப்பினை*** என்னும் சொல்லைப் பார்க்கவும்.
**கொக்குவில்** (*Kokkuvil*) இலங்கையின் யாழ்ப்பாண மாவட்டத்தில் உள்ள வலிகாமப் பிரிவில் உள்ள ஓர் ஊர் ஆகும். யாழ்ப்பாணம் -காங்கேசந்துறை வீதியில் யாழ்ப்பாண நகரில் இருந்து கிட்டத்தட்ட 2 மைல்கள் தொலைவில் அமைந்துள்ளது இந்த ஊர். இவ்வூருக்கு தெற்கு எல்லையில் யாழ்ப்பாண நகரும், வடக்கில் கோண்டாவிலும் உள்ளன. கிழக்குத் திசையில் திருநெல்வேலி அமைந்துள்ளது. காங்கேசன்துறை வீதி இவ்வூரைக் கொக்குவில் கிழக்கு, கொக்குவில் மேற்கு என இரண்டு பகுதிகளாகப் பிரிக்கின்றது.

திருநெல்வேலிச் சந்தியில் இருந்து மேற்கு நோக்கி வரும் வீதி, காங்கேசந்துறை வீதியைச் சந்திக்கும் இடமான கொக்குவில் சந்தி இவ்வூரின் மைய இடமாகும். யாழ்ப்பாண மாவட்டத்தின் முக்கியமான பாடசாலைகளில் ஒன்றான கொக்குவில் இந்துக் கல்லூரி இச் சந்திக்கு அண்மையிலேயே அமைந்துள்ளது.

பெயர்க்காரணம்
-------------

கொக்கு என்றால் கரும்பு. இதனால் கொக்குவில் கரும்பு வில் என்று பொருள் படும். இரண்டாம் பொருள் வில் என்பது சங்க காலத்தில் குளம் என்று பொருள். கொக்குவில் கொக்குகள் நிறைந்த குளம் உடைய ஊர் என்று பொருள் படும்.

கிராம சேவையாளர் பிரிவுகள்
-------------------------

* J/121 கொக்குவில் வடகிழக்கு
* J/122 கொக்குவில் கிழக்கு
* J/123 கொக்குவில் தென்கிழக்கு
* J/124 கொக்குவில் வடமேற்கு
* J/125 கொக்குவில் மேற்கு
* J/126 கொக்குவில் மத்திகிழக்கு
* J/127 கொக்குவில் தென்மேற்கு
* J/128 கொக்குவில் மத்திமேற்கு

கோயில்கள்
---------

இந்து சமயத்தவர்களை பெரும்பான்மையாகக் கொண்ட இவ்வூரில், மஞ்சவனப்பதி முருகன் கோயில், மணியர்பதி சிவசுப்பிரமணியர் கோயில், நந்தாவில் கற்புலத்து மனோன்மணி அம்மாள் கோயில், கிருபாகர சிவசுப்பிரமணிய சுவாமி கோயில், பொற்பதி விநாயகர் கோயில், ஸ்ரீ ஞான வைரவர் கோயில் போன்ற பல இந்துக் கோயில்கள் உள்ளன.

9°41′31.16″N 80°1′13.54″E﻿ / ﻿9.6919889°N 80.0204278°E﻿ / 9.6919889; 80.0204278

கொக்குவிலைச் சேர்ந்தவர்கள்
--------------------------

* ஏரம்பு சுப்பையா, பரத நாட்டியக் கலைஞர்
* விமல் சொக்கநாதன், ஒலிபரப்பாளர்

இவற்றையும் பார்க்கவும்
----------------------

* யாழ்ப்பாண மாவட்டத்தில் உள்ள ஊர்களின் பட்டியல்
* கொக்குவில் இந்துக் கல்லூரி

வெளி இணைப்புகள்
---------------

* கொக்குவில் இந்துக் கல்லூரி
* கொக்குவில் கிராம அபிவிருத்திச் சங்கம்

மேற்கோள்கள்
-----------

1. ↑  "Kokku-maṭu, Kok-maḍuva, Kevuḷiyā-maṭu, Keruṭā-maṭu, Koṇṭai-maṭu, Kaccilai-maṭu, Koṭuvā-maṭu, Virāl-maṭu, Keḷutti-maṭu, Kaḷi-maṭu, Pāvaṭṭā-maḍuva". TamilNet. March 23, 2008. .
2. ↑  "Ambalantota, Kapparathota, Ælathota, Kokkuththoduvaay". TamilNet. November 11, 2010. .
3. ↑  "Vil-paṟṟu/ Vil-pattu". TamilNet. June 22, 2007. .
**தொழிற்சங்கம்** (பிரித்தானிய ஆங்கிலம் மற்றும் ஆஸ்திரேலிய ஆங்கிலம் – **trades union**), **தொழிலாளர் சங்கம்** (கனடிய ஆங்கிலம்:*labour union*) தங்களது தொழிலில் ஈடுபடுவோரிடையே ஒற்றுமையைப் பேணுதல், (சம்பளம், கூடுதல் பணிநேரக் கூலி, மருத்துவச்செலவுகள், ஓய்வுக்கால ஆதரவு போன்றவற்றில்) கூட்டு ஆதாயம் பெறுதல், ஓர் பணியை முடிக்க போதுமான வேலையாட்களை அமர்த்த முதலாளிகளிடையே வலியுறுத்துதல், பாதுகாப்பு நடவடிக்கைகளை எடுக்கத் தூண்டுதல், மேம்பட்ட பணியிடச் சூழலை ஏற்படுத்துதல் போன்ற பொது இலக்குகளை அடைவதற்காக ஒன்றுபட்ட தொழிலாளர்களின் அமைப்பாகும். தொழிற்சங்கம், தனது தலைவர்கள் மூலமாக, உரிமையாளர்களுடன் பேச்சு வார்த்தை நடத்தி கூட்டு பேரம் மூலம் தொழிலாளர் உடன்பாடுகளை ஏற்படுத்திக் கொள்கின்றனர். தொழிற்சங்கங்களின் முதன்மைக் குறிக்கோளாக "தங்கள் வேலைவாய்ப்பு நிலைகளை காப்பாற்றிக் கொள்வதும் மேம்படுத்திக் கொள்வதுமாகும்". இந்தக் குறிக்கோளில் ஊதியம், பணி விதிகள், முறையீடு செய்முறைகள், பணியெடுப்பு, பணிநீக்கம் மற்றும் பதவி உயர்வுக்கான விதிகள், பிற வசதிகள்,பணியிடப் பாதுகாப்பு மற்றும் கொள்கைகள் அடங்கும்.

பொருளாதார சிக்கல்களாலும், வர்க்க முரண்பாடுகளாலும் தொழிலாளி வர்க்கத்தினரிடையே உருவாகும் வர்க்க உணர்வினாலும் உந்தப்படும் தொழிலாளர்களால் ஒவ்வொரு நாடுகளிலும் தொழிற்சங்கங்கள் தோன்றுகின்றன. இந்த தொழிற்சங்கங்கள் முதலாளிகளுக்கும் தொழிலாளிகளுக்குமிடையே ஏற்படும் தொழில் தகராறுகளில் தொழிலாளர் நலனுக்கு உதவுகின்றன. மேலும் தொழிலாளர்களுக்குக் கிடைக்க வேண்டிய கூலி, சலுகைகள் போன்றவற்றைப் பெற்றுத்தர தொழிற்சங்கங்கள் போராடுகின்றன. இந்த தொழிற்சங்கங்களில் பல ஏதாவதொரு அரசியல் கட்சியைச் சார்ந்து இருப்பதால் அந்த அரசியல் கட்சியின் அறிவுறுத்தலின்படி நடந்து கொள்ள வேண்டியிருக்கிறது. இதனால் தொழிலாளர்கள் பிரச்சனைகளில் சரியான தீர்வு என்பது இந்தியாவில் இப்போது கேள்விக்குறியதாகி விட்டது.[]

தொழிற்சங்கங்கள் பட்டியல்
------------------------

இந்தியாவிலுள்ள சில தொழிற்சங்க அமைப்புகள் 

* இந்திய தேசிய தொழிற்சங்கக் காங்கிரஸ் (INTUC) - இந்திய தேசிய காங்கிரஸ் கட்சியின் தொழிற்சங்க அமைப்பு
* இந்திய தொழிற் சங்க மையம் (CITU) - மார்க்சிஸ்ட் கம்யூனிஸ்ட் கட்சியின் தொழிற்சங்க அமைப்பு
* இரயில்வே தொழிலாளர்கள் சங்கம் (RMU) -
* தொழிலாளர் முன்னேற்ற சங்கம் (LPF) - திராவிட முன்னேற்றக் கழகம் கட்சியின் தொழிற்சங்க அமைப்பு
* ஒன்றுபட்ட தொழிலாளர் கூட்டமைப்பு(ULF)
* இந்து‍ மஸ்தூர் சபா (HMS)
* பாரதிய மஸ்தூர் சங்கம் (BMS)
* தமிழ்நாடு ஓட்டுநர்கள் மற்றும் அமைப்புசாரா தொழிலாளர்கள் நலச்சங்கம்
* நாம் தமிழர் தொழிலாளர் தொழிற்சங்கம்
* இடது தொழிற்சங்க மையம் (LTUC)
* அகில இந்திய தொழிற்சங்கங்களின் மத்திய கவுன்சில் (AICCTU)
* அகில இந்திய தொழிற்சங்க காங்கிரஸ் (AITUC)
* சென்ட்ரல் ஆர்கனிஷேசன் ஆப் இந்தியன் ட்ரேட் யூனியன்ஸ் (COITU) - கம்யூனிஸ்ட் ஒர்க்கர்ஸ் பார்ட்டி(CWP)யின் தொழிற்சங்க அமைப்பு

மேற்சான்றுகள்
-------------

1. ↑  Webb, Sidney; Webb, Beatrice (1920). *History of Trade Unionism*. Longmans and Co. London.  ch. I
பல்லின் மீது பாதுகாப்பிற்கென உள்ள எனாமல், டென்டைன் எனும் பல்லெலும்பு (பற்தந்தம்) சிறிது சிறிதாகத் நுண்ணுயிர்களால் சிதைக்கப்படும்போது பற்சொத்தை ஏற்படும். காரைப் படிந்துள்ள இடங்களில் எளிதில் தேய்மானம் நிகழும். பல்லின் மேற்பகுதி (அரைத்தல் இடம்) பக்கங்கள், அருகிலுள்ள பற்கள், ஈறுகளில் எஞ்சிய உணவுகள், உமிழ்நீரின் கோழைப் பொருள், பாக்டீரியங்கள் ஆகியவை உள்ளன. அவ்விடங்களில் உணவின் கார்போஹைடிரேட்டுகளில் கிரியை செய்யும் பாக்டீரியங்கள் அமிலத்தன்மையை ஏற்படுத்தி எனாமலைப் பாதிப்படையச் செய்கின்றன. இதனைத் தடுக்காவிடின் டென்டைன் எனும் பல்லெலும்பும் பாதிப்படையும். இதனால் தோன்றும் பற்குழி
பெரிதாகி பாக்டீரியங்கள் தங்கும். பின் பல்லினுள் உள்ள பற்கூழ்குழி பாதிப்படைந்து நோய் தொற்று தோன்றும்.

பாதிப்பின் அறிகுறிகள் :
-----------------------

பற்சொத்தையின் துவக்கத்தில் அறிகுறிகள் இல்லை. பற்சொத்தை நன்கு ஏற்பட்டுள்ளதற்கு முதல் அறிகுறி பல்வலியாகும். இனிப்பு மற்றும் சூடு அல்லது குளிர்ச்சி மிகுந்த உணவால் வலி அதிகமாகும். வாய் துர்நாற்றமும் ஏற்படலாம்.

சிகிச்சை :
----------

பல் மருத்துவர்கள் பற்சொத்தை உள்ள இடத்தைச் சிறிய துளைப் பொறியால் சற்று பெரிதாக்குவர். பின் சுத்தம் செய்து தந்த ரசக்கலவை (டென்டல் அமால்கம் - ஓர் மெர்குரி உலோகக் கலப்பு) அல்லது சிமெண்ட் பொருளால் நிரப்பி விடுவர். பற்கூழ் குழியில் நோய் தொற்று அதிகமிருப்பின் அப்பகுதியினை அப்புறப்படுத்திச் சுத்தம் செய்து நிரப்பலாம் அல்லது பல்லைப் பிடுங்கி எடுத்துவிடலாம்.

பல் வேர் சிகிச்சை (Root canal treatment)
----------------------------------------

முதன்மைக் கட்டுரை: பல்லுட்புற சிகிட்சை
பல் பிடுங்குதலைத் தவிர்த்து இயற்கைப் பல்லைத் தக்கவைத்துக் கொள்ள, இப்புதிய சிகிச்சை உதவும். பல்லின் மேலிருந்து சிறிய துளைப் பொறியால் ஓர் துளை இடப்படும். இத்துளை பற்கூழ் குழிவரை அமையும். பற்கூழ் பொருட்கள் அனைத்தும் நுண்ணிய கருவிகளைப் பயன்படுத்தி நீக்கப்படும். இச்சிகிச்சை கதிர் வீச்சு நிழற்படத்தின் மூலம் கண்காணிக்கப்படும். குழி நன்கு சுத்திகரிக்கப்படும். நுண்ணுயிஎதிரி (anti biotic) மருந்துள்ள பசையால் அக்குழிவு நிரப்பப்பட்டுத் தற்காலிகமாக மேலே மூடப்படும். ஒரு சில நாட்களுக்கு பின் நிரப்பிய பொருளை நீக்கிக் குழிக்கால்வாயில் கிருமிகளற்ற நிலையுள்ளதா எனச் சோதிக்கப்படும். நோய்த் தொற்று இல்லையெனில் அக்கால்வாய் மரப்பால் பிசினுடன்(Gutta- percha) துத்தநாக ஆக்ஸைடு, பிஸ்மத் ஆக்ஸைடு சேர்ந்த கலவைக் கொண்டு நிரப்பப்படும். குழிவின் மேல்வாய்ப் பகுதி பிசின் சிமெண்ட்டினால் சீல் செய்யப்படும்.
{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/வார்ப்புரு:Taxonomy/Allium subg. Amerallium|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}
**விருடாகன்** **அல்லது விருட்சகன்** பௌத்தத்தில் ஒரு முக்கிய தெய்வம். அவர் நான்கு பரலோக மன்னர்களில் ஒருவர் மற்றும் ஒரு தர்மபாலர் .

பெயர்கள்
--------

விருடாகன் என்ற பெயர் ஒரே மாதிரியான சமஸ்கிருத வார்த்தையிலிருந்து வந்தது, இது தானியத்தை முளைப்பதைக் குறிக்கிறது. எனவே, அவரது பெயர் "அதிகரிப்பு" அல்லது "வளர்ச்சி" என்று பொருள்படும். இவருடைய மற்ற பெயர்கள் பின்வருமாறு:

* பாரம்பரிய சீனம் : 增長天; எளிமைப்படுத்தப்பட்ட சீனம் : 増長天; பின்யின்: ஸிங் ஜாங் திங்வாங் ; சப்பானிய மொழி:ஸ்ஓஜோட்டன் அல்லது ஸ்வ்சொட்டேன்; கொரியன் மொழி : 증장천왕 *ஜியுங்ஜாங் சியோன்வாங்* ; தகலாகு மொழி: பிருதகா; வியட்நாமிய மொழி : Tăng Trưởng Thiên, சமஸ்கிருத விருட்சகாவின் கல்கு
* பாரம்பரிய சீனம் : 毘楼勒叉; பின்யின் : *பிருரோகுஷா* ; சப்பானிய மொழி: *பிருரோகுஷா* ; கொரியன் மொழி: 비루늑차 *பி*லுநீயூகிச்சி; வியட்நாமிய மொழி: *டீ லாவ் லேக் ஸோயா.* இது அசல் சமஸ்கிருதப் பெயரின் ஒலிபெயர்ப்பு.
* திபெத்திய மொழி : འཕ གས་སྐྱེས་པོ, வைலி: 'ஃபாக்ஸ் ஸ்கைஸ் போ, THL: பாக் கியேபோ, "உன்னத பிறப்பு"
* தாய் மொழி : ท้าววิรุฬหก தாவோ விருன்ஹோக் என்பது பாளி ததரதத்தின் நவீன உச்சரிப்பு ஆகும்

சிறப்பியல்புகள்
---------------

விருடாகன் தெற்கு திசையின் காவலர். அவர் சுமேருவின் தெற்குப் பகுதியில் வசிக்கிறார். அவர் கும்பாண்டர் மற்றும் பிரேதங்களின் தலைவர்.

தேரவாதம்
--------

தேரவாத பௌத்தத்தின் நியதியில், விருடாகன் *விருலா* அல்லது *விருலாகா* என்று அழைக்கப்படுகிறார். விருட்சகா என்பது சதுர்மகாராசனோ அல்லது "நான்கு பெரிய அரசர்களில்" ஒருவர், அவர்கள் ஒவ்வொருவரும் ஒரு குறிப்பிட்ட திசையில் ஆட்சி செய்கிறார்கள்.

சீனா
----

சீனாவில், விருடாகாவின் பெயர் *ஸிங் ஜாங் திங்வாங்* (增長天 lit. வளர்ச்சி மன்னன்) என்பது உணர்வுள்ள மனிதர்களுக்கு இரக்கத்தில் வளரக் கற்றுக்கொடுக்கும் திறனைக் குறிக்கிறது. அவர் *இருபது தேவர்கள்* அல்லது *இருபத்தி-நான்கு தேவர்கள்* அல்லது பௌத்த தர்மபாலர்களைப் பாதுகாக்கும் ஒரு குழுவாகவும் கருதப்படுகிறார். சீனக் கோயில்களில், மற்ற மூன்று பரலோக அரசர்களுடன் அவர் பெரும்பாலும் மண்டபத்தில் வைக்கப்படுகிறார்.

சப்பான்
-------

சப்பானில், ஸ்வ்சொட்டேன் (増長天) பொதுவாக கடுமையான வெளிப்பாட்டுடன் சித்தரிக்கப்படுகிறது. அவர் கவசம் அணிந்திருப்பார், அடிக்கடி வாள் அல்லது திரிசூல ஈட்டியைக் கொண்டிருப்பர்.

மேற்கோள்கள்
-----------

1. ↑  "Virūḍhaka". *Wisdom Library*. Retrieved 2019-02-20.
2. ↑  "Virūlha". *Buddhist Dictionary of Pali Proper Names*. Retrieved 2019-02-20.
3. ↑   *A dictionary of Chinese Buddhist terms : with Sanskrit and English equivalents and a Sanskrit-Pali index*. Lewis Hodous, William Edward Soothill. London: RoutledgeCurzon. 2004. பன்னாட்டுத் தரப்புத்தக எண்:0-203-64186-8. இணையக் கணினி நூலக மையம்:275253538. .
4. ↑  "Zouchouten 増長天". *JAANUS*. Retrieved 2019-02-20.
**விரூபாக்‌சன்** அல்லது **விருபாக்ஷன்** (சமஸ்கிருதம்; பாளி: விருபாக்கன் ; பாரம்பரிய சீனம் : 廣目天王; எளிமைப்படுத்தப்பட்ட சீனம் : 广目天王; பின்யின் : குங்மு திங்வாங்; ஜப்பானிய மொழி : 天*Kś*) பௌத்தத்தில் ஒரு முக்கிய தெய்வம். அவர் நான்கு பரலோக மன்னர்களில் ஒருவர் மற்றும் ஒரு தர்மபாலர்.

பெயர்கள்
--------

விரூபாக்‌சன் என்ற பெயர் *விருபா* (அசிங்கமான) மற்றும் *அக்ஷா* (கண்கள்) ஆகிய சமஸ்கிருத வார்த்தைகளின் கலவையாகும். புத்தகோசா *விருபா* என்பதற்கு "பல்வேறு" என்று பொருள்படும் என்று விளக்கினார், இது விருபாக்ஷாவுக்கு தெளிவுத்திறன் உள்ளது என்பதைப் புரிந்து கொள்ள உதவுகிறது. பிற பெயர்கள்:

* பாரம்பரிய சீனம் : 廣目天王; எளிமைப்படுத்தப்பட்ட சீனம் : 广目天王; பின்யின் : குங்மு திங்வாங்; கொரியன் : 광목천왕 *குவாங்மோக் சியோன்வாங்*
* பாரம்பரிய சீனம் : 毘楼博叉; பின்யின்: பிலௌபோச்சா; ஜப்பானியர் : *பிருபாகுஷா* ; கொரியன் : 비류박차 *பிலியுபாக்சா* ; Tagalog : பிலுபக்சா

சிறப்பியல்புகள்
---------------

மேற்கு திசையின் காவலர் விரூபாக்‌சன். அவர் சுமேருவின் மேற்குப் பகுதியில் வசிக்கிறார். அவர் நாகங்களின் தலைவர். இவர் வளர்ச்சியின் புரவலர். இவருடைய நிறம் சிவப்பு. இவருடைய சின்னம், நாகம், சிறிய ஸ்தூபம் அல்லது முத்து.

அவர் தெய்வீகக் கண்ணைக் கொண்டிருக்கிறார், இது அவரை அதிக தூரம் மற்றும் உணர்வுள்ள உயிரினங்களின் கர்மாவைப் பார்க்க அனுமதிக்கிறது.

தேரவாதம்
--------

தேரவாத பௌத்தத்தின் நியதியில், விரூபாக்‌சன் *விருபாக்கா* என்று அழைக்கப்படுகிறார். விருட்சகா என்பது சதுர்மகாராசனோ அல்லது "நான்கு பெரிய அரசர்களில்" ஒருவர், அவர்கள் ஒவ்வொருவரும் ஒரு குறிப்பிட்ட திசையில் ஆட்சி செய்கிறார்கள். இவருக்கு *காளகன்னி* என்ற மகள் உள்ளார்.

சீனா
----

சீனாவில், குங்மு திங்வாங் (廣目天王) பொதுவாக சிவப்பு நிற தோலை உடையவராகவும், கவசம் அணிந்தவராகவும் சித்தரிக்கப்படுகிறார். அவர் அடிக்கடி தனது கைகளில் ஒரு சிவப்பு நாகா அல்லது சிவப்பு கயிற்றை பற்றிக் கொண்டிருப்பது போல் சித்தரிக்கப்படுகிறார், அவர் மக்களை புத்த மதத்தில் சிக்க வைக்க அதை பயன்படுத்துகிறார். அவர் *இருபது தேவர்கள்* அல்லது *இருபத்தி-நான்கு தேவர்கள்* அல்லது பௌத்த தர்மபாலர்களைப் பாதுகாக்கும் ஒரு குழுவாகவும் கருதப்படுகிறார். சீனக் கோயில்களில், மற்ற மூன்று பரலோக அரசர்களுடன் அவர் பெரும்பாலும் மண்டபத்தில் வைக்கப்படுகிறார்.

சப்பான்
-------

சப்பானில், *கோமோகுடேன்* (広目天) பொதுவாக அவரது வலது கையில் ஒரு தூரிகையையும் இடது கையில் ஒரு சுருளையும் வைத்திருப்பதாக சித்தரிக்கப்படுகிறது. இந்த உருவப்படம் முதன்மையாக டெம்பியோ காலத்தில் பயன்படுத்தப்பட்டது, மேலும் ஹையன் காலத்திற்குப் பிறகு வேறுபாடுகள் தோன்றின. அவர் பொதுவாக டாங் காலத்து இராணுவ கவசத்தை அணிந்திருப்பார்.

எஸோடெரிக் பாரம்பரியத்தின் கர்ப்ப மண்டலத்தில், கோமோகுடென் சிவப்பு தோலைக் கொண்டவராகவும், வலது கையில் திரிசூலத்தை வைத்திருப்பவராகவும், இடது கையால் ஒரு முஷ்டியைப் பிடித்தவராகவும் சித்தரிக்கப்படுகிறார். ஒரு மாறுபாடு அவர் ஒரு கண்ணியைப் பயன்படுத்துவதை உள்ளடக்கியது.

மேற்கோள்கள்
-----------

1. ↑  "Virūpākṣa". *Wisdom Library*. 21 August 2011. Retrieved 2019-02-17.
2. ↑  "Virūpakkha". *Buddhist Dictionary of Pali Proper Names*. Retrieved 2019-02-17.
3. ↑   *A dictionary of Chinese Buddhist terms : with Sanskrit and English equivalents and a Sanskrit-Pali index*. Lewis Hodous, William Edward Soothill. London: RoutledgeCurzon. 2004. பன்னாட்டுத் தரப்புத்தக எண்:0-203-64186-8. இணையக் கணினி நூலக மையம்:275253538. .
4. ↑  "広目天". *JAANUS*. Retrieved 2019-02-17.
**பூர்ணிமா வர்மா** (*Purnima Verma*)(பிறப்பு 25 நவம்பர் 1960) ஓர் அரசியல் மற்றும் சமூக சேவகர் ஆவார். இவர் இந்திய மாநிலமான உத்தரப் பிரதேசத்தில் உள்ள மோகன்லால்கஞ்ச் மக்களவைத் தொகுதியிலிருந்து பாரதிய ஜனதா கட்சி வேட்பாளராக தேர்ந்தெடுக்கப்பட்ட நாடாளுமன்ற உறுப்பினர் ஆவார்.

ஆரம்ப கால வாழ்க்கை
------------------

பூர்ணிமா நவம்பர் 25, 1960 அன்று கான்பூரில் (உத்தரப் பிரதேசம்) பிறந்தார். இவர் சிறீபால் வர்மாவை 10 மே 1973-இல் திருமணம் செய்து கொண்டார். இவருக்கு மூன்று மகன்களும் ஒரு மகளும் உள்ளனர்.

கல்வி
-----

பூர்ணிமா பரேலியில் உள்ள ரோகில்கண்டு பல்கலைக்கழகத்தில் படித்தவர். இவர் 1996-இல் 11வது மக்களவைக்கு உறுப்பினராகத் தேர்ந்தெடுக்கப்பட்டார்.

ஆர்வங்கள் மற்றும் சமூக நடவடிக்கைகள்
-----------------------------------

பூர்ணிமா சமூக சேவை, பெண்கள் நலன், குழந்தைகள் மற்றும் இளைஞர் மேம்பாடு மற்றும் பெண்கள் மற்றும் குழந்தைகள் கல்வி ஆகியவற்றில் ஈடுபட்டுள்ளார். தொகுதியில் வளர்ச்சிப் பணிகள், அரசியல் செயல்பாடுகளில் பங்கேற்பதுடன் புத்தகங்கள் படிப்பதிலும், சமூக நிகழ்ச்சிகளில் பங்கேற்பதிலும் தனது நேரத்தைச் செலவிடுகிறார்.

மேற்கோள்கள்
-----------

1. 1 2 3 4  "Biographical Sketch Member of Parliament 11th Lok Sabha". Retrieved 9 March 2014.
2. ↑  "Mohanlalganj Partywise Comparison". eci.nic.in. Retrieved 2014-03-09.
**குமாரி மாயாவதி அரசு மகளிர் முதுகலை கல்லூரி** என்பது இந்தியாவின் உத்திரப்பிரதேசத்தின் கவுதம் புத்தா நகர் மாவட்டத்தில் உள்ள பாதல்பூர் கிராமத்தில் 1997 ஆம் ஆண்டில் கலை பட்டதாரி கல்லூரியாக தொடங்கப்பட்ட ஒரு மகளிர் முதுகலை கல்லூரியாகும்.

NAAC கிரேடு B++ (CGPA-2.91, பிப்ரவரி 2025 வரை செல்லுபடியாகும்) மூலம் நடத்தப்படும் மனிதநேயம், அறிவியல், வணிகம் மற்றும் கல்வி ஆகிய பிரிவுகளில் இளங்கலை மற்றும் முதுகலை படிப்புகளை பயிற்றுவிக்கும் இந்த பெண்கள் கல்லூரி, உத்திரப்பிரதேச அரசின் உயர்கல்வித்துறையால் நிர்வகிக்கப்படுகிறது. 

ஐ எஸ் ஓ 9001-2015 தரச்சான்றிதழ் பெற்ற இக்கல்லூரியானது சௌத்ரி சரண் சிங் பல்கலைக்கழகத்துடன் இணைக்கப்பட்டுள்ளது.

வரலாறு
------

பாதல்பூர் மற்றும் அதன் அருகிலுள்ள கிராமப்புறங்களில் உள்ள பெண்களுக்கு கல்வி மூலமாக அதிகாரம் அளிப்பதை அடைவதற்காக, கல்வியில் சிறந்து விளங்கும் முயற்சியில் ஈடுபட்டுள்ள இக்கல்லூரி, இப்பகுதியில் உள்ள சமூக-பொருளாதார ரீதியாக நலிவடைந்த பிரிவைச் சேர்ந்த மாணவிகளுக்கு குறைந்த செலவில் தரமான உயர்கல்வியை வழங்குவதையும், கிராமப்புற மற்றும் நகர்ப்புற இடைவெளியைக் குறைத்து, அதன் மூலம் முழுமையான தேசிய வளர்ச்சியைக் கொண்டு வருவதையும் நோக்கமாகக் கொண்டு 1997 ஆம் ஆண்டில் 26 மாணவர்களுடன் தொடங்கப்பட்டுள்ளது. 

இக்கல்லூரியில் தற்போது 2000க்கும் அதிகமான மாணவர்கள் இளங்கலையில் 13 பாடங்களையும் முதுகலையில் 10 பாடங்களையும் கற்று வருகின்றானர். மேலும் கல்வியியல் பிரிவில் 100 மாணவர்களும், முனைவர் பட்ட ஆராய்ச்சிப்படிப்பிலும் மாணவர்கள் பயின்று வருகின்றனர்.

மேற்கோள்கள்
-----------

1. ↑  "KMGC". Archived from the original on 16 January 2018. Retrieved 15 January 2018.
2. ↑  "Archived copy" (PDF). Archived from the original (PDF) on 27 January 2018. Retrieved 15 January 2018.`{{cite web}}`: CS1 maint: archived copy as title (link)
**உஷா மீனா** (*Usha Meena*)(பிறப்பு: சூலை 1, 1949) என்பவர் ஓர் இந்திய அரசியல்வாதியும் இந்திய நாடாளுமன்ற மேனாள் உறுப்பினரும் ஆவார். இவர் இந்தியத் தேசியக் காங்கிரசு வேட்பாளராக இந்திய மாநிலமான இராசத்தானில் உள்ள சவாய் மாதோபூர் தொகுதியிலிருந்து தேர்ந்தெடுக்கப்பட்ட நாடாளுமன்ற உறுப்பினர் ஆவார்.

இளமை
----

உஷா மீனா 1 சூலை 1949 அன்று இராசத்தானின் அல்வாரில் பிறந்தார். இவர் மறைந்த சுட்டன் லால் மீனாவின் (முன்னாள் நாடாளுமன்ற உறுப்பினர், காங்கிரசு) மகள் ஆவார். இவர் தரம் சிங் மீனாவை (இஆப) மணந்தார். இவருக்கு இரண்டு மகன்கள் மற்றும் ஒரு மகள் உள்ளனர்.

பணி
---

ஜெய்ப்பூரில் உள்ள இராசத்தான் பல்கலைக்கழகத்தில் இளங்கலைப் படிப்பை முடித்தார் உஷா. 1996-இல் 11வது மக்களவைக்கு முதன்முதலாகத் தேர்ந்தெடுக்கப்பட்டார். 1997 வரை இவர் 

* தொழில் குழு உறுப்பினர்
* நீர்வள அமைச்சகத்தின் ஆலோசனைக் குழு உறுப்பினராக இருந்தார்.

1998இல், இவர் 12வது மக்களவைக்கு மீண்டும் தேர்ந்தெடுக்கப்பட்டார். 12ஆவது மக்களவையில் விவசாயக் குழு உறுப்பினராகவும், நீர்வள அமைச்சகத்தின் ஆலோசனைக் குழு உறுப்பினராகவும் இவர் பணியாற்றினார்.

* 

1998-99 காலகட்டத்தில் இந்தி சிக்சா சமிதியின் உறுப்பினராகவும் இருந்துள்ளார்.

மேற்கோள்கள்
-----------

1. 1 2 3  "Biographical Sketch Member of Parliament 12th Lok Sabha". Retrieved 24 February 2014.
2. ↑  "This is a wonderful story of a village in Rajasthan". .
**அதியமான் கோட்டை** என்பது தமிழ்நாட்டின், தர்மபுரி மாவட்டத்தின் தலைநகரும் சங்ககாலத்தில் தகடூர் என அழைக்கப்பட்ட நகரான தருமபுரியில் இருந்து ஏழு கிலோ மீட்டர் தொலைவில் இருந்த கோட்டையாகும். இவ்வூரும் இப்பெயரிலேயே அழைக்கப்படுகிறது. இக்கோட்டையில் காலபைரவர் கோயில், சோமேசுவரர் கோயில், [[அதியமான் கோட்டை சென்னராயப் hi

```
கோயில்|சென்னராயப் பெருமாள் கோயில்]] ஆகிய கோயில்கள் உள்ளன.
```

வழிவழியாக அதியமான் கோட்டை இருந்த இடமாக கூறப்பட்ட இடத்தில் 1981, 1982 ஆகிய ஆண்டுகளில் அகழாய்வு மேற்கொள்ளப்பட்டது. இதில் சங்ககாலத்ததாக கருதப்படும் கறுப்பு-சிவப்பு பானை ஓடுகள், வண்ணம் பூசப்பட்ட பானை ஓடுகள், வில் அம்பு போன்ற கீறல்கள் உள்ள பானை ஓடுகள் கிடைத்தன. மேலும் சுடுமண் மணிகள், இரும்பு ஆணிகள், போன்றவையும் கிடைத்தன. இங்கு மேடையுடன் கூடிய கெட்டியான களிமண்ணால் அமைக்கப்பட்ட தரைப் பகுதியும் கண்டறியப்பட்டது. இவற்றின் காலம் கி.மு.100 முதல் 300வரையிலான காலத்தைச் சேர்ந்தது எனக் கருதப்படுகிறது.
அதியமான் கோட்டை என்று அழைக்கப்படும் இந்த இடத்தில்தான் சங்க காலத்தில் இருந்து கோட்டை இருந்தது என்பதற்கு சான்றுகள் இல்லை. இங்குள்ள கோயில் கல்வெட்டுகளில் இந்த ஊர் மகேந்திர மங்கலம் என்றும் இவ்வூர் இறைவன் மயிந்தீசுவரமுடையார் என்று கூறப்பட்டுள்ளது. இந்த கிராமத்தைச் சுற்றி முட்டை வடிவிலான கோட்டையின் எஞ்சிய பகுதியில் சென்னைப் பல்கலைக்கழகத் தொல்லியல் துறையினர் அகழாய்வு நடத்தினர். அவ்வாறு நடத்திய அகழாய்வில் இக்கோட்டை கி.பி. பன்னிரண்டாம் நூற்றாண்டில் கட்டப்பட்டிருக்கலாம் என்று முடிவு செய்தனர். இதன்படி பார்த்தால் பிற்கால சோழர் காலத்தில் இங்கிருந்து ஆண்டுவந்த இராசராச அதியமான் என்னும் அதியமான் மரபின் சிற்றரசன் காலத்தில் இக்கோட்டை கட்டப்பட்டிருக்கலாம் எனக்கருதப்படுகிறது.

இதையும் காண்க
-------------

* அதியமான் கோட்டை காலபைரவர் கோயில்
* அதியமான் கோட்டை சோமேசுவரர் கோயில்
* அதியமான் கோட்டை சென்னராயப் பெருமாள் கோயில்

மேற்கோள்கள்
-----------

1. ↑
2. ↑  இரா. இராமகிருட்டிணன், தகடூர் வரலாறும் பண்பாடும், பக். 122
3. ↑  செ. சாந்தலிங்கம்,வரலாற்றில் தகடூர்,பக்.109-110

| * பா
* உ
* தொ
தமிழகக் கோட்டைகள் |
| --- |
| 
அதியமான் கோட்டை  **·** 
அறந்தாங்கிக் கோட்டை  **·** 
ஆத்தூர்க் கோட்டை  **·** 
ஆலம்பரை கோட்டை  **·** 
ஆரணி கோட்டை  **·** 
இரஞ்சன்குடிகோட்டை  **·** 
இரணியல் அரண்மனை  **·** 
ஈரோடு கோட்டை  **·** 
உடையார்பாளையம் கோட்டை  **·** 
உதயகிரிக் கோட்டை  **·** 
ஓடாநிலைக் கோட்டை  **·** 
கிருட்ணகிரிக் கோட்டை  **·** 
தஞ்சாவூர் கோட்டை  **·** 
திருமயம் மலைக்கோட்டை  **·** 
திண்டுக்கல் மலைக்கோட்டை  **·** 
திருச்சி மலைக் கோட்டை  **·** 
சங்ககிரி மலைக்கோட்டை  **·** 
செஞ்சி மலைக்கோட்டை  **·** 
பத்மனாபபுரம் கோட்டை  **·** 
பாஞ்சாலக்குறிச்சி கோட்டை  **·** 
புனித டேவிட் கோட்டை  **·** 
புனித ஜார்ஜ் கோட்டை  **·** 
மருந்துக்கோட்டை  **·** 
மையக்கோட்டை  **·** 
வட்டக் கோட்டை  **·** 
வந்தவாசிக் கோட்டை  **·** 
வேலூர்க் கோட்டை  **·** 
நாமக்கல் கோட்டை  **·** 
சிவகங்கை கோட்டை  **·** 
இராயக்கோட்டை  **·** 
ஒசூர் கோட்டை  **·** 
ஜெகதேவி கோட்டை  **·** 
 |